DA Den Europæiske Unions Tidende C 192/1

Regionsudvalgets udtalelse om Revideret forslag til Europa-Parlamentets og Rådets forordning om offentlig personbefordring med jernbane og ad vej

(2006/C 192/01)

REGIONSUDVALGET HAR —

under henvisning til revideret forslag til Europa-Parlamentets og Rådets forordning om offentlig personbefordring med jernbane og ad vej, KOM(2005) 319 endelig — 2000/0212 (COD),

under henvisning til Rådets beslutning af 27. september 2005 om i henhold til EF-traktatens artikel 265, stk. 1, og 71 at anmode om Regionsudvalgets udtalelse,

under henvisning til formandens beslutning af 23. marts 2005 om at henvise det forberedende arbejde til Underudvalget for Territorial Samhørighed,

under henvisning til Rådets forordning (EØF) nr. 1191/69 af 26. juni 1969 om medlemsstaternes fremgangsmåde med hensyn til de med begrebet offentlig tjeneste forbundne forpligtelser inden for sektoren for transporter med jernbane, ad landeveje og sejlbare vandveje, senest ændret ved forordning (EØF) nr. 1893/91,

under henvisning til Kommissionens forslag til forordning »KOM(2000) 7 endelig« om medlemsstaternes håndtering af krav vedrørende offentlig trafikbetjening og indgåelse af kontrakter om offentlig trafikbetjening inden for personbefordring med jernbane og ad vej og indre vandveje, som ændret ved »KOM(2002) 107 endelig«,

under henvisning til Regionsudvalgets udtalelse om medlemsstaternes håndtering af krav vedrørende offentlig trafikbetjening og indgåelse af kontrakter om offentlig trafikbetjening inden for personbefordring med jernbane og ad vej og indre vandveje, CdR 292/2000 fin (1), KOM(2000) 7 endelig — 2000/0212 (COD),

under henvisning til EF-Domstolens dom af 24. juli 2003 i sag C-280/00, Altmark Trans GmbH, Regierungspräsidium Magdeburg mod Nahverkehrsgesellschaft Altmark og EF-Domstolens dom af 11. januar 2005 i sag C-26/03, Stadt Halle, RPL Recyclingpark Lochau GmbH mod Arbeitsgemeinschaft Thermische Restabfall und Energieverwertungsanlage TREA Leuna,

under henvisning til forslaget til Regionsudvalgets udtalelse (CdR 255/2005 rev. 1), som blev vedtaget af Underudvalget for Territorial Samhørighed den 2. december 2005 med Bernard Soulage (FR/PSE), første næstformand for regionalrådet i Rhône-Alpes, som ordfører —

på den 63. plenarforsamling den 15.-16. februar 2006 (mødet den 16. februar) vedtaget følgende udtalelse:

I. Generelle bemærkninger

Regionsudvalget

finder, at den kollektive transport vil drage fordel af ensartede konkurrencevilkår og mindre retsusikkerhed;

er af den opfattelse, at harmoniserede, klare konkurrencevilkår for varetagelse af offentlig trafikbetjening er nødvendige for at sikre gennemsigtighed i forsyningspligten og i betalingen for forsyningspligtydelser.

1. Indgåelse af kontrakter om forsyningspligtydelser

1.1 bifalder anerkendelsen af det særlige ved offentlig støtte til levering af tjenesteydelser af almen økonomisk interesse og definitionen af kontrakter vedrørende forsyningspligtydelser, der fastsætter parternes rettigheder og pligter;

1.2 glæder sig over, at forordningen forholder sig neutralt til de sociale og territoriale mål, som de forskellige kompetente myndigheder forfølger;

1.3 ser positivt på logikken i kontrakterne, som anerkender forsyningspligtydelsernes betydning for opfyldelsen af visse målsætninger for den sociale og territoriale samhørighed. Kontrakterne om offentlig tjeneste gør det muligt at beskrive forsyningspligtydelserne og de hermed forbundne omkostninger på en gennemsigtig måde.

2. Organisering af tjenesterne

2.1 ser med tilfredshed på, at forslaget til forordning i overensstemmelse med nærhedsprincippet tildeler de lokale og regionale myndigheder den nødvendige fleksibilitet til at opfylde de specifikke og komplekse lokale behov for offentlig trafikbetjening, uden at det går ud over deres målsætninger for social og territorial samhørighed;

2.2 minder om sit engagement til fordel for princippet om lokale myndigheders forvaltningsmæssige frihed, hvilket i henhold til lovgivningen i de fleste medlemsstater indebærer retten til suverænt at bestemme, hvordan den kollektive transport skal forvaltes;

2.3 glæder sig over, at de kompetente myndigheder får frie hænder til at vælge forvaltningsform, fordi det viser, at der tages hensyn til de lokale behovs mangeartethed og produktionsvilkårenes forskellighed;

2.4 er principielt gunstigt stemt over for bestemmelsen om en geografisk begrænsning for interne operatører (art. 5, stk. 2), som vil fjerne de fleste anledninger til mistanke om »uforenelig« støtte, samtidig med at muligheden for at anvende interne operatører bevares, men mener ikke, at princippet om geografisk begrænsning vil udelukke muligheden for, at en lokal myndighed fortsat kan drive visse former for trafikbetjening ud over de administrative grænser;

2.5 bekræfter sin positive holdning til en åbning af markedet for offentlig lokal trafikbetjening i henhold til principperne om »reguleret konkurrence«, som overholder kravet om opfyldelse af behovene for samfundets svageste, arbejdssøgende personer i de fattigste kvarterer, og samtidig er miljømæssigt bæredygtige;

2.6 glæder sig over anerkendelsen af de kompetente myndigheders ansvar for den kontraktuelle organisering af varetagelsen af tjenesteydelserne. De kompetente myndigheder vil kunne vælge at tildele en eller flere kontrakter om drift af transporttjenester og har frie hænder med hensyn til risikofordeling;

2.7 glæder sig over den fleksibilitet, der tillades i forbindelse med udbud af kontrakter: udbud vedrørende offentlig trafikbetjening kan gøres til genstand for forhandlinger (art. 5, stk. 3) eller kan erstattes af en kontrakt ved underhåndsaftale, hvis trafikbetjeningen afbrydes (art. 5, stk. 5);

2.8 undrer sig over, at sø- og flodtransport i byerne er undtaget fra det nye forslag til forordning. Regionsudvalget beklager, at forslaget til forordning ikke også gælder offentlig trafikbetjening over vand, eftersom sådanne tjenester udgør en integreret del af det lokale offentlige transportnet.

3. Leverandører af offentlig trafikbetjening

3.1 konstaterer, at forordningen ikke hæmmer det private initiativ på de afregulerede markeder for personbefordring i medlemsstaterne (uden enerettigheder og kompensation);

3.2 anser forordningen for at være udformet på en måde, så dannelse af nye monopoler i den offentlige lokale transport modvirkes og så udelukkelse af små og mellemstore virksomheder fra markedet forhindres;

3.3 erklærer sig tilfreds med den foreslåede balance i styrkeforholdet mellem de kompetente myndigheder og de store transportselskaber. Med henblik på en god og effektiv lokal trafikbetjening er det vigtigt, at det regionale niveau har stor indflydelse på planlægningen og organiseringen af den kollektive transport. At flere og flere pendler til og fra arbejde, stiller desuden store krav til samordningen af den nationale og regionale kollektive trafikbetjening;

3.4 støtter udelukkelsen af offentlig regional trafikbetjening og fjerntrafikbetjening med jernbane fra bestemmelserne i forordningens artikel 5;

3.5 sætter spørgsmålstegn ved gennemførligheden af de foreslåede regler vedrørende fastsættelse af en rimelig kompensation for forsyningspligtydelser. Evalueringen bliver så vanskelig, for ikke at sige umulig, at den kan blive en kilde til retsusikkerhed;

3.6 gør opmærksom på, at der ikke opstilles rammer for indgåelse af kontrakter ved underhåndsaftale om regional trafikbetjening og fjerntrafikbetjening med jernbane. Nogle virksomheder vil være i gang med at opfylde kontrakter indgået ved underhåndsaftale om regional trafikbetjening eller fjerntrafikbetjeneing på et tidspunkt, hvor de indgiver tilbud i forbindelse med offentlige udbud. Man skal i denne forbindelse være opmærksom på risikoen for konkurrenceforvridninger.

4. Retsaktens form

4.1 undrer sig over, at Kommissionen ikke på noget tidspunkt begrunder sit valg af det mest bindende retsinstrument for europæisk integration, nemlig forordningen;

4.2 konstaterer, at definitionerne i forslaget til forordning på grund af den store variation medlemsstaterne imellem til tider er for upræcise, men at det samtidig overlades til medlemsstaterne at præcisere definitionerne på deres eget territorium. Dette gælder især definitionen af byområder (art. 2, litra m)), hvor transportbehovene kun sjældent holder sig inden for en og samme myndigheds geografiske område.

II. Henstillinger

Ændringsforslag

Henstilling 1

Artikel 1, stk. 2

Kommissionens forslag Regionsudvalgets ændringsforslag 2. Denne forordning finder anvendelse på national og international offentlig personbefordring med jernbane og andre skinnekøretøjer og ad vej, dog ikke strækninger, der overvejende drives af historisk interesse eller med turistmæssigt formål. 2. Denne forordning finder anvendelse på national og international offentlig personbefordring med jernbane og andre skinnekøretøjer og ad vej, dog ikke på strækninger, der overvejende drives af historisk interesse eller med turistmæssigt formål.

Begrundelse

For så vidt angår forordningens anvendelsesområde, beklager Regionsudvalget den modale tilgang i forslaget til forordning, der synes at undervurdere betydningen af fremme af intermodalitet i de integrerede lokale transportpolitikker. Regionsudvalget ser gerne, at der tages hensyn til de intermodalitetsrelaterede aspekter med henblik på at opmuntre de lokale og regionale myndigheder til at kontraktfæste forsyningspligtydelserne vedrørende multimodale tjenester (metro, sporvogn, bus, svævebaner, vandveje, parkeringsanlæg, cykel- og biludlejning, multimodale banegårde, informationssystemer osv.).

Henstilling 2

Artikel 2, litra j) — Definitioner

Kommissionens forslag Regionsudvalgets ændringsforslag (j) intern operatør: en juridisk selvstændig enhed, som er under den kompetente myndigheds fuldstændige kontrol i lighed med dens egne tjenestegrene. I vurderingen af, om der er tale om en sådan kontrol, indgår sådanne elementer som repræsentationen i bestyrelse, direktion og tilsynsorganer, bestemmelser herom i vedtægterne, ejerforhold samt effektiv indflydelse på og kontrol over strategiske og driftsmæssige beslutninger (j) intern operatør: en juridisk selvstændig enhed, som er under den kompetente myndigheds fuldstændige kontrol i lighed med dens egne tjenestegrene. I vurderingen af, om der er tale om en sådan kontrol, indgår sådanne elementer som repræsentationen i bestyrelse, direktion og tilsynsorganer, bestemmelser herom i vedtægterne, ejerforhold samt effektiv indflydelse på og kontrol over strategiske og driftsmæssige beslutninger. Som intern operatør er en privat virksomhed udelukket fra deltagelse i tjenesteyderens aktiekapital med over 33%. Indgåelse af kontrakt ved underhåndsaftale med den interne operatør er også mulig, hvis den interne operatør — uanset artikel 2, litra j — i omstruktureringsøjemed indgår et samarbejde med en ekstern operatør, som myndighederne ikke udøver nogen kontrol over. Når en sådan kontrakt udløber, kommer den interne operatør ikke længere i betragtning ved en ny kontraktindgåelse ved underhåndsaftale.

Begrundelse

Regionsudvalget ønsker en klarere definition af interne operatører og regler for myndighedernes kontrol med disse operatører.

Den oprindelige henstilling betyder konkret, at man indpasser sig efter retspraksis i Stadt Halle- dommen af 11. januar 2005 (Sag C-26/03), hvor det i punkt 49 hedder: »Derimod udelukker den omstændighed, at en privat virksomhed ejer en andel af kapitalen i et selskab, som den pågældende ordregivende myndighed også ejer en andel af, under alle omstændigheder, at den ordregivende myndighed kan udøve en kontrol over dette selskab, som svarer til den kontrol, den fører med sine egne tjenestegrene, også selv om den private virksomheds andel kun er en minoritetsandel.«

Stadt Halle-dommen siger klart, at en hvilken som helst privat aktørs deltagelse, uanset andelens størrelse, i en offentlig lokal eller regional virksomhed, gør det påtvingende at anvende EU-reglerne om offentlige indkøb, hvis administrative begrænsninger er meget strenge. Dette betyder også reelt, at der sættes spørgsmålstegn ved neutraliteten i forhold til ejerforholdet, hvilket er knæsat i artikel 295 i EF-traktaten, og der er restriktioner for spillerummet for offentlig-private partnerskaber (PPP). Stadt Halle-afgørelsen giver flere problemer for selskaber med blandet økonomi, end den løser.

På den baggrund beder Regionsudvalget EU-lovgivningsmyndigheden om ikke at acceptere, at EU-lovgivningen dikteres af EU-retspraksis og foreslå en maximumstærskel, inden for hvilken den kompetente myndighed anses for at udøve kontrol i lighed med dens egne tjenestegrene. Således ville selskabet være fritaget fra at benytte udbud.

Forordningsforslaget sigter mod at skabe et reguleret konkurrencemarked i EU. Dette forudsætter velfungerende virksomheder — private eller offentlige. EU-traktatens støtteregler skal forhindre, at statslige instanser med offentlige midler fordrejer konkurrencen til fordel for bestemte virksomheder. De skal imidlertid ikke tjene til at fortrænge offentlige virksomheder fra markedet. Der er brug for nogle overgangsbestemmelser, så offentlige transportvirksomheder kan forberede sig på markedsåbningen. Ellers vil de — pga. de »byrder«, der tidligere var forbundet med offentlige kontrakter (f.eks. tariflønninger, trafikbetjening på efterspørgselssvage tidspunkter og for bestemte befolkningsgrupper) være dårligere stillet end private virksomheder. Offentlige virksomheder skal derfor i en bestemt overgangsperiode have mulighed for gennem inddragelse af privat kapital at blive konkurrencedygtige, uden at dette — i overgangsperioden — automatisk kræver en udbudsprocedure. Ellers vil offentlige virksomheder ikke have andet valg end at lade sig privatisere eller give afkald på mere effektive strukturer.

Henstilling 3

Artikel 2, litra m) — Definitioner

Kommissionens forslag Regionsudvalgets ændringsforslag … (m) regional trafik eller fjerntrafik: trafikbetjening, der ikke udelukkende opfylder transportbehovet inden for et byområde eller en by eller mellem et byområde og forstæderne. … (m) regional trafik eller fjerntrafik: trafikbetjening, der ikke udelukkende opfylder transportbehovet inden for et byområde eller en by eller mellem et byområde og forstæderne er specifik by- eller forstadstrafikbetjening.

Begrundelse

Med hensyn til undtagelsen fra artikel 5, stk. 6, ville det være ærgerligt, hvis der opstod retsusikkerhed på dette område som følge af divergerende fortolkninger. Regionsudvalget foreslår derfor — med henblik på at forbedre definitionen af regional trafikbetjening eller fjerntrafikbetjening — at man enten præciserer i teksten, at medlemsstaterne selv skal fastsætte, hvilke tjenester der henhører under artikel 2, litra m), eller vælger en definition, der tager udgangspunkt i juridisk afprøvede begreber. I sidstnævnte tilfælde foreslår Regionsudvalget, at den geografisk betonede definition (»byområde«, »by«, »forstæder«) erstattes med en definition ud fra tjenester, hvilket navnlig falder i tråd med »jernbanepakkerne«. I den sammenhæng tales der i direktiv 2001/13 (artikel 1, stk. 2, litra b)) og direktiv 2001/14 (artikel 1, stk. 3, litra b)) om »passagerbefordring i byer og forstæder«. Det skal bemærkes, at der siden 1991 også har været anvendt en tjenestetypologi i forordning 1191/69 (artikel 1, stk. 1), som ændret ved forordning 1893/91.

Henstilling 4

Vedrørende forslag, hvor direktiverne om »offentlige kontrakter« finder anvendelse

Regionsudvalget

— anmoder om, at bestemmelserne i forordningsforslaget får klar forrang i forhold til reglerne i de generelle direktiver om offentlige kontrakter i overensstemmelse med princippet om specielle regler (lex specialis),

— ønsker, at koncessionskontrakterne i den nuværende forordning omfattes af klare bestemmelser hvor deres regulering i forhold til direktiverne om »offentlige kontrakter« (93/37 og 2004/18) fremgår,

— anmoder om, at »BOT«-kontrakterne (Built Operate and Transfer) bliver behandlet mere udtrykkeligt i artikel 5, stk. 1, og 8, stk. 1. Forordningen skal præcisere de lovfæstede betingelser, der gør sig gældende, når en eneret (og/eller en kompensation) er forbundet med opbygningen af tung infrastruktur.

Henstilling 5

Artikel 4, stk. 6

Kommissionens forslag Regionsudvalgets ændringsforslag 6. Hvis nedskrivningen af aktiver kræver det, kan kontrakten forlænges, dog højst med halvdelen af den oprindelige løbetid, under forudsætning af at operatøren stiller en væsentlig del af alle de aktiver, der er nødvendige for at varetage den offentlige trafikbetjening i henhold til kontrakten, til rådighed, og disse aktiver udelukkende benyttes til den trafik, kontrakten omhandler. 6. Hvis nedskrivningen af aktiver kræver det, kan kontrakten forlænges, dog højst med halvdelen af den oprindelige løbetid, under forudsætning af at operatøren stiller en væsentlig del af alle de aktiver, der er nødvendige for at varetage den offentlige trafikbetjening i henhold til kontrakten, til rådighed, og disse aktiver udelukkende benyttes til den trafik, kontrakten omhandler. De materielle og immaterielle investeringer kan ikke retfærdiggøre en forlængelse af kontraktens løbetid, hvis der findes et sekundært marked, eller hvis investeringernes restværdi ved kontraktens udløb ikke skaber vurderingsvanskeligheder.

Begrundelse

Undtagelsen fra artikel 4, stk. 6, om nedskrivningen af aktiver må ikke hæmme den konkurrencemæssige dynamik gennem en forlængelse af kontrakternes løbetid, medmindre der foreligger økonomisk motiverede begrundelser herfor.

Henstilling 6

Artikel 4 (nyt punkt tilføjes)

Regionsudvalgets ændringsforslag

4.8 Stk. 5 og 6 i denne artikel finder kun anvendelse, når direktiverne om indgåelse af offentlige kontrakter anvendes. I disse tilfælde er den maksimale løbetid for kontrakter om offentlig trafikbetjening fastsat til 30 år at regne fra datoen for arbejdets begyndelse.

Begrundelse

Regionsudvalget foreslår, at koncessioner vedrørende arbejde og drift omfattes af en særlig artikel, da driftens længde er en grundlæggende parameter for et projekts økonomiske balance. Der bør i dette tilfælde fastsættes en undtagelse fra den i forslaget til forordning påtænkte maksimale løbetid på 22,5 år.

Henstilling 7

Artikel 5, stk. 4

Kommissionens forslag Regionsudvalgets ændringsforslag 4. De kompetente myndigheder kan ved underhåndsaftale indgå kontrakter om offentlig trafikbetjening, hvis den årlige værdi anslås til højst 1 mio. EUR, eller det årlige transportarbejde er højst 300 000 vognkilometer. 4. De kompetente myndigheder kan ved underhåndsaftale indgå kontrakter om offentlig trafikbetjening, hvis den årlige værdi pr. virksomhed anslås til højst 1,5 mio. EUR, eller det årlige transportarbejde er højst 300 000 500 000 vognkilometer.

Begrundelse

Regionsudvalget foreslår, at det udtrykkeligt forbydes, at en kompetent myndighed direkte tildeler den samme tjenesteyder flere kontrakter, når kontrakternes samlede beløb overstiger den i artikel 5, stk. 4, fastsatte tærskel. Denne artikel må ikke anvendes til at omgå udbudspligten, men derimod til at undgå transaktionsomkostninger i forbindelse med et udbud, når der er tale om en »mindre« tjeneste, eller når den kompetente myndighed erstatter konkurrencepresset ved et udbud med en sammenligning af flere »små operatører« i sit område. Regionsudvalget foreslår desuden, at hver enkelt medlemsstat selv fastsætter tærsklerne på grundlag af deres respektive økonomiske situation.

Henstilling 8

Artikel 8, stk. 2, og 8, stk. 3

Kommissionens forslag Regionsudvalgets ændringsforslag 2. Hver enkelt kompetent myndighed påser følgende: a) at mindst halvdelen af dens kontrakter om offentlig busbefordring, beregnet i værdi, indgås i overensstemmelse med denne forordning senest fire år efter forordningens ikrafttræden og b) at samtlige kontrakter om offentlig busbefordring indgås i overensstemmelse med denne forordning senest otte år efter forordningens ikrafttræden. 3. Hver enkelt kompetent myndighed påser følgende: a) at mindst halvdelen af dens kontrakter om offentlig jernbanebefordring, beregnet i værdi, indgås i overensstemmelse med denne forordning senest fem år efter forordningens ikrafttræden og b) at samtlige kontrakter om offentlig jernbanebefordring indgås i overensstemmelse med denne forordning senest ti år efter forordningens ikrafttræden. 2. Hver enkelt kompetent myndighed påser følgende: a) at mindst halvdelen af dens kontrakterne om offentlig busbefordring, beregnet i værdi, indgås i overensstemmelse stemmer overens med denne forordnings artikel 4 senest fire år efter forordningens ikrafttræden og b) at samtlige kontrakter om offentlig busbefordring indgås i overensstemmelse med denne forordnings artikel 5 senest otte år efter forordningens ikrafttræden. 3. Hver enkelt kompetent myndighed påser følgende: a) at mindst halvdelen af dens kontrakterne om offentlig jernbanebefordring, beregnet i værdi, indgås i overensstemmelse stemmer overens med denne forordnings artikel 4 senest fem år efter forordningens ikrafttræden og b) at samtlige kontrakter om offentlig jernbanebefordring indgås i overensstemmelse med denne forordnings artikel 5 senest ti år efter forordningens ikrafttræden.

Begrundelse

De to stykker ville i deres nuværende udformning skabe alvorlige problemer for de kompetente myndigheder, der måtte ønske at udnytte deres net gennem én enkelt operatør. De ville inden for 4-5 år blive nødt til at udarbejde en kontrakt om offentlig trafikbetjening og til at iværksætte en udbudsprocedure.

Henstilling 9

Artikel 8, stk. 5

Kommissionens forslag Regionsudvalgets ændringsforslag 5. Ved anvendelsen af stk. 2, 3 og 4 medregnes ikke de kontrakter om offentlig trafikbetjening, som er indgået inden denne forordnings ikrafttræden efter en retfærdig udbudsprocedure, hvis deres løbetid er begrænset og sammenlignelig med det, der er fastsat i artikel 4, stk. 5. Sådanne kontrakter kan fortsætte til udløb. 5. Ved anvendelsen af stk. 2, 3 og 4 medregnes ikke de kontrakter om offentlig trafikbetjening, som er indgået inden denne forordnings ikrafttræden efter en retfærdig udbudsprocedure, hvis deres løbetid er begrænset og sammenlignelig med det, der er fastsat i artikel 4, stk. 5. Sådanne kontrakter kan fortsætte til udløb.

Begrundelse

Med hensyn til overgangsperioden bør de kontrakter, der blev indgået inden forordningens ikrafttræden, og som udløber inden overgangsperiodens ophør, bevares indtil deres udløb for at undgå sagsanlæg om kompensation for tab.

Henstilling 10

Artikel 8, stk. 6 (slettes)

Kommissionens forslag Regionsudvalgets ændringsforslag De kompetente myndigheder kan i anden halvdel af overgangsperioderne i stk. 2 og 3 udelukke operatører fra at deltage i udbud om indgåelse af kontrakter, hvis disse ikke kan dokumentere, at værdien af den offentlige trafikbetjening, som de har fået bevilget kompensation for eller eneret på efter reglerne i denne forordning, udgør mindst halvdelen af værdien af al den offentlige trafikbetjening, som de modtager kompensation for eller har eneret på. Når dette kriterium anvendes, medregnes ikke kontrakter, der er indgået som hasteforanstaltning efter artikel 5, stk. 5. Når de kompetente myndigheder gør brug af denne mulighed, skal det ske uden forskelsbehandling, dvs. at alle potentielle operatører, der opfylder dette kriterium, udelukkes, og de kompetente myndigheder underretter de potentielle operatører om deres beslutning, når proceduren for indgåelse af kontrakter om offentlig trafikbetjening sættes i gang. Myndigheder, der har til hensigt at anvende denne bestemmelse, underretter Kommissionen herom mindst to måneder inden offentliggørelsen af udbuddet. De kompetente myndigheder kan i anden halvdel af overgangsperioderne i stk. 2 og 3 udelukke operatører fra at deltage i udbud om indgåelse af kontrakter, hvis disse ikke kan dokumentere, at værdien af den offentlige trafikbetjening, som de har fået bevilget kompensation for eller eneret på efter reglerne i denne forordning, udgør mindst halvdelen af værdien af al den offentlige trafikbetjening, som de modtager kompensation for eller har eneret på. Når dette kriterium anvendes, medregnes ikke kontrakter, der er indgået som hasteforanstaltning efter artikel 5, stk. 5. Når de kompetente myndigheder gør brug af denne mulighed, skal det ske uden forskelsbehandling, dvs. at alle potentielle operatører, der opfylder dette kriterium, udelukkes, og de kompetente myndigheder underretter de potentielle operatører om deres beslutning, når proceduren for indgåelse af kontrakter om offentlig trafikbetjening sættes i gang. Myndigheder, der har til hensigt at anvende denne bestemmelse, underretter Kommissionen herom mindst to måneder inden offentliggørelsen af udbuddet.

Begrundelse

Denne artikel er særlig tvetydig og risikerer at skabe forskelsbehandling og tvister.

Bruxelles, den 16. februar 2006 Michel DELEBARRE Formand for Regionsudvalget

(1) EFT C 253 af 12.9.2001, s. 9.